The Sims

The Sims er en serie livssimuleringsspill utviklet av Maxis og publisert av Electronic Arts. Serien er en av de mest vellykkede videospillseriene gjennom tidene. Serien har solgt mer enn 200 millioner eksemplarer over hele verden, og er en av de mest solgte PC-franchisene i PC-ens historie. Serien ble utviklet av Will Wright som grunnla Maxis og stod bak SimCity.

Spillene i Sims-serien er hovedsaklig sandbox-spill hvor spilleren kan utforske en åpen verden uten klart definerte mål. Spilleren kan lage husstander fylt med virtuelle personer, kalt simmer, bygge hus og spille ut livet til simmene sine.

 Utvikling 
Will Wright ønsket å lage et virtuelt dukkehus etter at han mistet sitt eget hus i Oakland i brann i 1991. Prosessen med nytt hus og nye eiendeler fikk han til å tenke på muligheten for å dele denne erfaringen gjennom et dataspill. Styret i Maxis var skeptiske, men da Electronic Arts kjøpte Maxis i 1997 var den nye ledelsen mer positiv. SimCity hade vært en suksess, og ledelsen så for seg at Sim kunne bli en sterk merkevare.

 Spill 

 Hovedspill 
Hovedspillene i serien er The Sims (2000), The Sims 2 (2004), The Sims 3 (2009) og The Sims 4 (2014).

 The Sims (2000) 

The Sims er første spill i serien, utviklet av Maxis og utgitt av Electronic Arts. Spillet ble først utgitt 4.februar 2000 for Microsoft Windows. The Sims er en åpen simulasjon av daglige aktiviteter til en eller flere virtuelle personer i en mindre forstad utenfor SimCity. Mellom 2000 og 2005 ble det utgitt sju utvidelsespakker til spillet. Ved 22.mars 2002 hadde The Sims solgt over 6,3 millioner kopier over hele verden, og overtok tittelen som «tidenes bestselgende PC-spill» fra Myst (1993). 7.februar 2005 hadde det blitt solgt 16 millioner kopier av spillet.

Sju utvidelsespakker ble utgitt til The Sims:







The Sims ble utgitt på nytt, under navnet The Sims: Legacy Collection, for Windows 10 og 11 den 31.januar 2025 som en del av feiringen av spillseriens 25-års jubileum. The Sims: Legacy Collection inneholder alle de sju originale utvidelsespakkene.

 The Sims 2 (2004) 

The Sims 2 ble utviklet av Maxis og utgitt 14.september 2002 av Electronic Arts. Mens det originale spillet benyttet seg av 2D-grafikk, som bare gav en illusjon av dybde, tar oppfølgeren plass i et rent 3D-miljø. Nytt fra The Sims er også at simmene eldes og går gjennom sju livsstadier, fra nyfødt til gammel. The Sims 2 tilbyr også spilleren større retning gjennom at simmene har egne ønsker og bekymringer ut ifra deres personlighet og ambisjoner, men det er helt opp til spilleren om disse følges.

Noen nabolag og husstander som var en del av The Sims er også tilstede i oppfølgeren, men handlingen foregår 25 år etter originalspillet. For eksempel, har Goth-familien blitt betydelig eldre, og Bella Goth har forsvunnet på mystisk vis i løpet av de 25 årene.

Åtte utvidelsespakker og ni stæsjpakker ble utgitt til The Sims 2. I tillegg ble over 400 enkeltobjekter utgitt via The Sims 2 Store. Åtte utvidelsespakker ble utgitt til The Sims 2:








The Sims 2 ble utgitt på nytt, under navnet The Sims 2: Legacy Collection, for Windows 10 og 11 den 31.januar 2025 som en del av feiringen av spillseriens 25-års jubileum. The Sims 2: Legacy Collection inneholder alle de åtte originale utvidelsespakkene og ni stjæsjpakkene.

 The Sims 3 (2009) 

Tredje spill i serien ble annonsert av Electronic Arts i november 2006 og utgitt 2.juni 2009. Den største forandringen fra de tidligere utgavene er at simmene kan utforske nabolag fritt, uten at spillet må laste inn hvis man skal fra en tomt til en annen. The Sims 3 ga også spillerne flere muligheter og større frihet til å forandre på simmenes utseendet, husene deres og nabolagene de bor i. En uke etter lansering var det blitt solgt 1,4 millioner eksemplarer av spillet, noe som gjorde The Sims 3 til den største dataspillanseringen i Electronic Art sin historie.

Elleve utvidelsespakker og ni stæsjpakker ble utgitt til The Sims 3. Det ble også utgitt flere enkeltobjekter via The Sims 3 Store. Elleve utvidelsespakker ble utgitt til The Sims 3:












 The Sims 4 (2014) 

6. mai 2013 annonserte Electronic Arts utviklingen av The Sims 4 og 2. september 2014 ble spillet utgitt. The Sims 4 tilbyr mye av det samme som tidligere spill i serien, men er lagd ved bruk av en nyutviklet, tilpasset spillmotor som gjør det mulig å lage mer komplekse simuleringer. For eksempel, er det nå mulig for simmer å gjøre flere oppgaver samtidig, slik som å snakke og gå på samme tid.

Per august 2025 er nitten utvidelsespakker, tolv spillpakker, tyve stæsjpakker, trettiåtte «kits» og fire «creator kits» blitt utgitt til The Sims 4. De nyeste større pakkene med innhold som har blitt gitt er utvidelsespakken Naturens magi (2022) og spillpakken Varulver (2022). Det har også vært flere større oppdateringer til hovedspillet som har lagt til nye spillopplevelser og innhold, slik som kjellere, svømmebasseng, spøkelser, småbarn, nye karrierer og køysenger. 18. oktober 2022 ble The Sims 4 gratis å spille.

Nitten utvidelsespakker har blitt utgitt til The Sims 4:



















Tolv spillpakker har blitt utgitt til The Sims 4:
 Ut i naturen
 En dag på spa
 Ut og spise
 Vampyrer
 Foreldre og barn
 Jungeleventyr
 Strangerville
 Magiens Rike
 Reisen til Batuu
 Drømmeoppussing
 Det perfekte bryllup
 Varulver

 Spin-off spill 
 The Sims Stories 
 The Sims Life Stories (2007)
 The Sims Pet Stories (2007)
 The Sims Castaway Stories (2008)
 The Sims Online 
 The Sims Online (2002)
 The Sims Bustin' Out (2003, PlayStation 2, GameCube, Xbox, Game Boy Advance; 2004, N-Gage)
 The Urbz: Sims in the City (2004; GameCube, PlayStation 2, Xbox, Game Boy Advance, Nintendo DS)

 MySims 
 MySims (2007, Nintendo DS, Wii; 2008, mobil; 2009, BlackBerry)
 MySims Kingdom (2008; Wii, Nintendo DS)
 MySims Party (2009; Wii, Nintendo DS)
 MySims Racing (2009; Wii, Nintendo DS)
 MySims Agents (2009; Wii, Nintendo DS)
 MySims SkyHeroes (2010; Wii, Nintendo DS, PlayStation 3, Xbox 360)

 The Sims Medieval 
 The Sims Medieval (2011)
 The Sims Medieval: Pirates and Nobles (2011)

 The Sims Social 
 The Sims Social (2011; Facebook)

 The Sims FreePlay 
 The Sims FreePlay (2011, IOS; 2012, Android)

 Andre verk 
I mai 2007 ble det offentliggjort at 20th Century Fox hadde kjøpt filmrettighetene til The Sims. Brian Lynch var nevnt som manusforfatter, og John Davis som produsent. Uten betydelige oppdateringer, ble filmen formelt avlyst i august 2019 etter at Fox ble anskaffet av Disney.

 Referanser 

 Eksterne lenker 



Kategori:The Sims
Kategori:Dataspill utviklet i USA